STECH คว้ารางวัลองค์กรแห่งความสุขปี 63 – สถานประกอบการดีเด่นปี 64
STECH คว้ารางวัลองค์กรแห่งความสุขระดับประเทศ ประจำปี 2563 และรางวัลสถานประกอบการดีเด่น ประจำปี 2564
STECH คว้ารางวัลองค์กรแห่งความสุขระดับประเทศ ประจำปี 2563 และรางวัลสถานประกอบการดีเด่น ประจำปี 2564
29 ก.ย. 2564

นายวัฒน์ชัย มงคลศรีสวัสดิ ประธานเจ้าหน้าที่บริหาร พร้อมด้วยคณะผู้บริหารและพนักงาน บริษัท สยามเทคนิคคอนกรีต จำกัด (มหาชน) หรือ STECH เปิดเผยว่า บริษัทผ่านการสำรวจจากสถาบันวิจัยประชากรและสังคม มหาวิทยาลัยมหิดล และสำนักงานกองทุนสนับสนุนการสร้างเสริมคุณภาพ (สสส.) เพื่อยกระดับคุณภาพชีวิต ความสุข ความผูกพันองค์กรของคนทำงานในประเทศไทย ภายใต้ “โครงการศึกษาวิจัยนวัตกรรมสร้างเสริมสุขภาวะองค์กรและความยั่งยืน” ให้เป็น “องค์กรแห่งความสุข” ระดับประเทศ ประจำปี 2563 ในระดับคะแนน “มีความสุข” ชูการเป็นต้นแบบธุรกิจคอนกรีตอัดแรงรายใหญ่ของอุตสาหกรรม ที่ให้คุณค่าต่อบุคลากรในการทำงาน และส่งผลต่อเนื่องในการพัฒนาบุคลากรได้อย่างมีประสิทธิภาพมากขึ้น
โดยล่าสุดยังคว้ารางวัลสถานประกอบการดีเด่น ด้านแรงงานสัมพันธ์และสวัสดิการแรงงานประจำปี 2564 ระดับจังหวัด จากกระทรวงแรงงานมาครอบครอง โดย STECH สามารถจัดการระบบบริหารจัดการด้านแรงงานสัมพันธ์และสวัสดิการแรงงานที่ดี ลดปัญหาความขัดแย้งด้านแรงงาน ส่งเสริมให้พนักงานมีคุณภาพที่ดี มีความมั่นคง มีความสุขในการทำงาน ตามที่กรมสวัสดิการและคุ้มครองแรงงานประกาศไว้ โดยผู้บริหารและพนักงานจะยังร่วมมือกันเสริมสร้างให้องค์กรมีความสุข และเป็นแบบอย่างธุรกิจที่ดีต่อไป